आप की डाइनिंग टेबल पर रखे साल्ट एंड पैपर शेकर आप के सर्दीजुकाम के लिए जिम्मेदार हो सकते हैं. वर्जीनिया विश्वविद्यालय में हुए एक अध्ययन में यह बात सामने आई. इस अध्ययन में जुकाम से पीडि़त 30 वयस्कों से उन 10 जगहों व वस्तुओं का नाम बताने को कहा गया, जिन्हें उन्होंने पिछले 18 घंटों में स्पर्श किया था. जांच करने पर न सिर्फ लगभग 41% स्थान जुकाम फैलाने वाले कीटाणुओं से संक्रमित पाए गए बल्कि प्रत्येक साल्ट एंड पैपर शेकर पर ये कीटाणु पाए गए. खाना खाने के बाद जब आप टेबल साफ करती हैं तो साल्ट एंड पैपर शेकर को भी साफ करें. इस के अलावा इन्हें छूने से पहले और बाद में अपने हाथ धोएं ताकि ये कीटाणु और न फैलें.